THG กำไรปี 64 โตสนั่น 20 เท่า ทะลุ 1.3 พันลบ. รับรายได้รักษา-ฉีดวัคซีนโควิดพุ่ง
THG กำไรปี 64 โตสนั่น 20 เท่า แตะ 1.34 พันลบ. จากปีก่อนกำไร 62.43 ลบ. รับรายได้รวมพุ่งกระฉูด จากการให้บริการรักษา-ฉีดวัคซีนโควิด-19 เพิ่มขึ้น 
THG กำไรปี 64 โตสนั่น 20 เท่า แตะ1.34 พันลบ. รับรายได้รวมพุ่งกระฉูด จากการให้บริการรักษา-ฉีดวัคซีนโควิด-19 เพิ่มขึ้น 
15 ก.พ. 2565

บริษัท ธนบุรี เฮลท์แคร์ กรุ๊ป จำกัด (มหาชน)  หรือ THG รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรเพิ่มขึ้น เนื่องจากบริษัทฯ มีรายได้รวม 10,848 ล้านบาท เพิ่มขึ้นร้อยละ 48.3 จาก 7,315 ล้านบาท โดยธุรกิจให้บริการทางการแพทย์มีรายได้ 10,415ล้านบาท เพิ่มขึ้นร้อยละ 50.7 จาก 6,913 ล้านบาท เนื่องจากการแพร่ระบาดของโรค COVID-19 THG ได้มีการเปิดให้บริการรักษาผู้ป่วยโรค COVID-19 แบบเต็มรูปแบบที่โรงพยาบาลธนบุรี บำรุงเมือง ร่วมมือกับองค์กรภาครัฐเพื่อเปิดโรงพยาบาลเฉพาะกิจและโรงแรมเอกชนเพื่อเปิดให้บริการ Hospitel รวมถึงการเปิดให้บริการฉีดวัคซีน ทั้งนี้วัคซีนของภาครัฐ และวัคซีนทางเลือกให้แก่ผู้ใช้บริการโดยรายได้ที่เกี่ยวข้องกับโรค COVID-19 คิดเป็นร้อยละ 30.8 ของรายได้จากธุรกิจทางการแพทย์